OpenLLM-France/wikimedia huggingface dataset:
# Humboldtina

La humboldtina és un mineral de la classe dels compostos orgànics, que pertany i dona nom al grup de la humboldtina. Rep el seu nom de Friedrich Heinrich Alexander von Humboldt (1769-1859), naturalista, explorador i científic alemany.

## Característiques

La humboldtina és una substància orgànica de fórmula química Fe$^{2+}$(C₂O₄)·2H₂O. Cristal·litza en el sistema monoclínic. La seva duresa a l'escala de Mohs es troba entre 1,5 i 2. És l'anàleg amb ferro de la lindbergita. La neteja d'espècimens amb àcid oxàlic poden produir recobriments antropogènics de humboldtina sobre aquests.
Segons la classificació de Nickel-Strunz, la humboldtina pertany a «10.AB - Sals d'àcids orgànics: oxalats» juntament amb els següents minerals: lindbergita, gluixinskita, moolooïta, stepanovita, minguzzita, wheatleyita, zhemchuzhnikovita, weddel·lita, whewel·lita, caoxita, oxammita, natroxalat, coskrenita-(Ce), levinsonita-(Y), zugshunstita-(Ce) i novgorodovaïta.

## Formació i jaciments

És un mineral orgànic autigènic rar, que es troba a la superfície en fractures en els dipòsits de carbó, i poques vegades en pegmatites granítiques i dipòsits minerals hidrotermals. Va ser descoberta l'any 1821 a Korozluky, a la ciutat de Most, a la regió d'Ústí nad Labem (Bohèmia, República Txeca).

## Referències

* ↑ «Humboldtine» (en anglès). Mindat. [Consulta: 31 octubre 2016].
# Zugshunstita-(Ce)

La zugshunstita-(Ce) és un mineral de la classe dels compostos orgànics. Rep el seu nom de la versió en llengua anglesa del terme "Tsu-g-shv-sdi", la paraula el llengua cherokee per a les Grans Muntanyes Fumejants, la seva localitat tipus, i pel seu contingut en ceri (Ce) com a element de terres rares dominant.

## Característiques

La zugshunstita-(Ce) és una substància orgànica de fórmula química (Ce,Nd,La)Al(C₂O₄)(SO₄)₂·12H₂O. Va ser aprovada com a espècie vàlida per l'Associació Mineralògica Internacional l'any 1996. Cristal·litza en el sistema monoclínic.
Segons la classificació de Nickel-Strunz, la zugshunstita-(Ce) pertany a «10.AB - Sals d'àcids orgànics: oxalats» juntament amb els següents minerals: humboldtina, lindbergita, gluixinskita, moolooïta, stepanovita, minguzzita, wheatleyita, zhemchuzhnikovita, weddel·lita, whewel·lita, caoxita, oxammita, natroxalat, coskrenita-(Ce), levinsonita-(Y) i novgorodovaïta.

## Formació i jaciments

Es forma per precipitació evaporativa durant l'alteració de fil·lita piritífera. Les terres rares probablement deriven de monazita i xenotima. Va ser descoberta al Parc Nacional de les Grans Muntanyes Fumejants, a Tennessee (Estats Units), on sol trobar-se associada a altres minerals com la levinsonita-(Y), l'epsomita i l'halotriquita.

## Referències

* ↑ «Zugshunstite-(Ce)» (en anglès). Mindat. [Consulta: 31 octubre 2016].
* ↑ «Zugshunstite-(Ce)» (en anglès). Handbook of Mineralogy. [Consulta: 7 novembre 2015].
# Stepanovita

La stepanovita és un mineral de la classe dels compostos orgànics. Va ser descoberta l'any 1953 al dipòsit de carbó Tyllak, conca del riu Lena, Sakhà, a Rússia però no va ser acceptada com a espècie mineral vàlida per l'Associació Mineralògica Internacional fins al 1967. Rep el seu nom en honor de Pavel Ivanovich Stepanov (1880-1947), director de la divisió de geologia del carbó de l'Institut de Ciències Geològiques de Moscou.

## Característiques

La stepanovita és un oxalat hidratat de ferro, magnesi i sodi de fórmula química NaMgFe$^{3+}$(C₂O₄)₃·8-9H₂O. És isostructural amb la zhemchuzhnikovita, de la qual és l'anàleg mineral amb Fe$^{3+}$ enlloc d'alumini. Cristal·litza en el sistema trigonal. És de color verd clar i la seva duresa a l'escala de Mohs és 2.
Segons la classificació de Nickel-Strunz, la stepanovita pertany a «10.AB - Sals d'àcids orgànics: oxalats» juntament amb els següents minerals: humboldtina, lindbergita, gluixinskita, moolooïta, minguzzita, wheatleyita, zhemchuzhnikovita, weddel·lita, whewel·lita, caoxita, oxammita, natroxalat, coskrenita-(Ce), levinsonita-(Y), zugshunstita-(Ce) i novgorodovaïta.

## Formació i jaciments

La stepanovita ha estat trobada al lloc on va ser descoberta i també a un altre dipòsit de carbó molt proper, el dipòsit Chai-Tumus. Ha estat trobada en filons en el carbó associada amb els següents minerals: calcita, dolomita, whewel·lita i weddel·lita.

## Referències

* 1 2 «Stepanovite» (en anglès). Mindat. [Consulta: 7 novembre 2015].
* ↑ «The New IMA List of Minerals – A Work in Progress – Updated: July 2016» (en anglès). IMA-CNMNC. Arxivat de l'original el 9 de setembre 2016. [Consulta: 2 novembre 2016].
* ↑ «Stepanovite» (en anglès). Handbook of Mineralogy. Arxivat de l'original el 3 de març 2016. [Consulta: 2 novembre 2016].
# Minguzzita

La minguzzita és un mineral de la classe dels compostos orgànics. Va ser descoberta l'any 1955 a l'illa d'Elba, la Toscana, a Itàlia i rep el seu nom en honor del mineralogista i professor de la Universitat de Pàdua italià Carlo Minguzzi (1910 - 1953).

## Característiques

La minguzzita és un oxalat trihidratat de ferro i potassi de fórmula química K₃Fe$^{3+}$(C₂O₄)₃·3H₂O. Cristal·litza en el sistema monoclínic en cristalls de fins a 0,1 mm que mostren les cares {010}, {111},{111}, {110}. És de color verd o groc-verd.
Segons la classificació de Nickel-Strunz, la minguzzita pertany a «10.AB - Sals d'àcids orgànics: oxalats» juntament amb els següents minerals: humboldtina, lindbergita, gluixinskita, moolooïta, stepanovita, wheatleyita, zhemchuzhnikovita, weddel·lita, whewel·lita, caoxita, oxammita, natroxalat, coskrenita-(Ce), levinsonita-(Y), zugshunstita-(Ce) i novgorodovaïta.

## Formació i jaciments

La minguzzita només ha estat trobada al cap Calamita situat al sud l'illa d'Elba, a la Toscana, en forma de recobriments oxidats en dolomites calcàries. Ha estat trobada associada amb humboldtina i limonita.

## Referències

* 1 2 «Minguzzite» (en anglès). Mindat. [Consulta: 7 novembre 2015].
* 1 2 «Minguzzite» (en anglès). Handbook of Mineralogy. Arxivat de l'original el 15 de juliol 2012. [Consulta: 2 novembre 2016].
# Macraeïta

La macraeïta és un mineral de la classe dels fosfats que pertany al grup de la paulkerrita. Rep el nom en honor a Colin MacRae (nascut l'any 1961) per les seves importants contribucions a la caracterització de noves espècies minerals mitjançant tècniques de microsonda electrònica.

## Característiques

La macraeïta és un fosfat de fórmula química K(H₂O)Mn₂(Fe₂Ti)(PO₄)₄[O(OH)](H₂O)₁₀·4H₂O. Va ser aprovada com a espècie vàlida per l'Associació Mineralògica Internacional en el mes d’octubre de l'any 2023, i publicada al març de l'any següent. Cristal·litza en el sistema monoclínic.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb el número de catàleg: 76293, i a la col·lecció mineralògica estatal alemanya, ubicada a Múnic, amb el número de resgistre: MSM 38050.

## Formació i jaciments

Va ser descoberta a l'àrea de Cubos-Mesquitela-Mangualde, una zona pegmatítica de granit entre Mangualde i Mesquitela, explotada per extreure'n feldespat i beril, i coneguda amb el nom de Cubos (Viseu, Portugal), en nòduls de fosfat de triplita, heterosita i litiofilita meteoritzada. Es troba associada a strengita, triplita, bermanita, fosfosiderita i switzerita. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Macraeite» (en anglès). Mindat. [Consulta: 19 desembre 2023].
* 1 2 3 Grey, Ian E.; Rewitzer, Christian; Hochleitner, Rupert; Kampf, Anthony R.; Boer, Stephanie; Mumme, William G.; Wilson, Nicholas C. «Macraeite, [(H2O)K]Mn2(Fe2Ti)(PO4)4[O(OH)](H2O)10  ⋅  4H2O, a new monoclinic paulkerrite-group mineral, from the Cubos–Mesquitela–Mangualde pegmatite, Portugal». European Journal of Mineralogy, 36, 2, 13-03-2024, pàg. 267–278. DOI: https://doi.org/10.5194/ejm-36-267-2024 [Consulta: 13 març 2024].
* ↑ Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 76». European Journal of Mineralogy, 35, 6, 04-12-2023, pàg. 1073–1078. DOI: https://doi.org/10.5194/ejm-35-1073-2023 [Consulta: 19 desembre 2023].
* ↑ «Cubos-Mesquitela-Mangualde area, Mangualde (Mesquitela e Cunha Alta), Mangualde, Viseu, Portugal». Mindat. [Consulta: 19 desembre 2023].
# La llum que imaginem

La llum que imaginem (títol original en anglès, All We Imagine as Light) és una pel·lícula dramàtica del 2024 escrita i dirigida per Payal Kapadia. El repartiment inclou Kani Kusruti, Divya Prabha, Chhaya Kadam i Hridhu Haroon. És una coproducció internacional en la qual van participar empreses productores de França, l'Índia, els Països Baixos, Luxemburg i Itàlia. S'ha subtitulat al català.
Rodada en malaiàlam, hindi i marathi, es va estrenar al 77è Festival de Cinema de Canes el 23 de maig de 2024. Va ser la primera pel·lícula de l'Índia en competir a la competició principal des de 1994, i va guanyar el Gran Premi.
Es va estrenar de forma limitada a Kerala el 21 de setembre de 2024, abans de distribuir-se de forma més àmplia el 29 de novembre de 2024. Va rebre crítiques positives. Va encapçalar l'enquesta de Sight & Sound a la millor pel·lícula del 2024 i va ser nomenada una de les cinc millors pel·lícules internacionals del 2024 pel National Board of Review. A la 82a edició dels Globus d'Or, va rebre dues nominacions a la millor pel·lícula en llengua estrangera i a la millor direcció per Kapadia.

## Referències

* ↑ «La llum que imaginem». ésAdir. [Consulta: 17 desembre 2024].
* ↑ «Payal Kapadia's All We Imagine as Light is first Indian film in 30 years to make it to Cannes' competition section». Indian Express, 11-04-2024. Arxivat de l'original el 5 May 2024. [Consulta: 5 maig 2024].
* ↑ Chhabra, Aseem. «All We Imagine as Light: Indian sisterhood story earns glowing reviews at Cannes». BBC Home, 24-05-2024. Arxivat de l'original el 28 May 2024. [Consulta: 25 maig 2024].
* ↑ «Cannes winner ‘All We Imagine As Light’ to be released in limited screens in Kerala on Saturday», 19-09-2024. Arxivat de l'original el 4 December 2024. [Consulta: 30 novembre 2024].
* ↑ Loughrey, Clarisse. «All We Imagine as Light’s beautiful loneliness will speak to your soul», 28-11-2024. Arxivat de l'original el 29 November 2024. [Consulta: 30 novembre 2024].
* ↑ Das, Ananya «Payal Kapadia reacts as All We Imagine As Light named best 2024 film by Sight and Sound magazine: 'Astounded, grateful'». , 07-12-2024.
* ↑ «2024 Archives» (en anglès americà). National Board of Review. Arxivat de l'original el 4 December 2024. [Consulta: 4 desembre 2024].
* ↑ Das, Santanu «Golden Globe Awards 2025: Payal Kapadia scripts history, scores Best Director nomination for All We Imagine As Light». , 09-12-2024.
# Amorebieta-Etxano

Amorebieta-Etxano, anomenada habitualment Amorebieta a seques (en euskera Zornotza, en referència a l'antiga Merindad de Zornotza, o Amorebieta-Etxano, que és el seu nom oficial) és un municipi de la província de Biscaia (País Basc). Té al voltant de 17.000 habitants. Es troba en la comarca del Duranguesat.

## Història

Com la resta d'elizates de Biscaia, l'ocupació humana és immemorial entroncada amb la Terra Plana de Biscaia. La història de cadascun d'ells tenen els seus propis matisos encara que la forta vinculació deguda a la pertinença en la Merindad de Zornotza i a les Juntes de Guernica hagi fet que recorrin camins paral·lels.

## Personatges cèlebres d'Amorebieta-Etxano

* Aitor Silloniz (1977): ciclista professional.
* Josu Silloniz (1978): ciclista professional.
* Mikel Urdangarin (1971): cantautor.
* José María Sagardui (1958): militant d'ETA. Fou el pres d'ETA que més anys estigué empresonat.
* Loli Astoreka (1958): actriu de cinema, teatre i televisió.
* Xabier Amuriza (1941): bertsolari i escriptor.
* José Ignacio López de Arriortúa (1941): directiu d'empreses d'automoció.
* Iñaki Aldekoa (1940): polític i sindicalista abertzale. Va ser un important membre d'Herri Batasuna i actualment forma part d'Aralar.
* José Antonio Abrisqueta (1933): sacerdot, mèdic i investigador.
* Carmelo Cedrún (1930): Porter de futbol internacional.
* Jon Idigoras (1936-2005): polític abertzale. Va ser el portaveu de Herri Batasuna durant molts anys.
* Andrés Espinosa (1903-1985): muntanyenc i aventurer. Considerat un dels precursors del muntanyisme basc.
* José Ignacio Alcorta (1911-1983): prevere catòlic, filòsof i sociòleg.
* Juan Abásolo (1904-1982): va ser Bisbe de Vijayapuram (Índia).
* Enrike Renteria (1900-1982):artista i pintor
* Pio Lindegaard (1920-1999): El Danès d'Amorebieta, Cònsol de Dinamarca, expert en jazz, i presentador de programes de jazz a la ràdio.
* Josu Rekalde (1959): vídeoartista.
* Jon Mikel Euba (1967 -): artista i autor d'obra fotogràfica i videogràfica
* Jose Luis Ruiz Solaguren (1928-): restaurador i empresari d'hostaleria
* Luis Urrengoetxea Agirre, fundador d'Acció Nacionalista Basca i alcalde d'Amorebieta el 1914-1916.

## Referències

* ↑ «Amorebieta-Echano». Enciclopedia libre.
* ↑ «Amorebieta-Etxano | enciclopèdia.cat». [Consulta: 15 agost 2021].

## Vegeu també

* Sociedad Deportiva Amorebieta, el club de futbol de la ciutat.
# Andy Biersack

Andrew Dennis Biersack (abans conegut com a Andy Sixx) és un músic nord-americà, fundador i actual vocalista de la banda Black Veil Brides.

## Història

Andrew Dennis Biersack va néixer el 26 de desembre de l'any 1990, a Milwaukee, Wisconsin, però es va mudar a Cincinnati, Ohio. Als 14 anys Andy va fundar la banda Biersack, la qual va ser de poca durada, sent coneguda dins el recinte, ja que Andy distribuïa els treballs de la banda a qualsevol persona que veiés. L'any 2005, Andy es va traslladar a Burbank, CA, sent actor en publicitats, per TV. Un any més tard Andy va tornar a Cincinnati per fundar Brides, actualment estan sota el nom de Black Veil Brides i estan situats a Hollywood, conformat per Jake Pitts (guitarra), Jinxx (guitarra, violí, piano), Ashley Purdy (baix) i Christian Coma (bateria), aquest últim agregat l'octubre de 2010, Abans tenien a la bateria a Sandra Alvarenga. Andy va anar a l'Escola d'Arts Creatives i Artístiques per als seus estudis de Batxillerat, també es va especialitzar en teatre i música vocal.

## Vida Personal

Per la mateixa època de Sex & Hollywood, Biersack estava sortint amb l'actriu Scouts Compton, i va escriure la cançó "The Mortician's Daughter" per a ella. Van estar junts fins a finals de 2010.
Actualment, des d'agost de 2011, Biersack està sortint amb la vocalista de Automatic Loveletter, Juliet Simms. Biersack aparèixer en el primer episodi de la segona temporada de ''The Voice'', quan va anar a donar suport a Simms, ja que ella va presentarse per convertir-se en una competidora. Tenen uns sobrenoms entre ells que porten tatuats en les seves mans, Biersack porta "Dragonfly" tatuat a la mà esquerra, i Simms porta "White Rabbit".

## Lesions a l'escenari

Biersack ha patit, bastant lesions als escenaris amb Black Veil Brides; la més notable va ser la seva caiguda d'un pilar de d'uns 18 peus el 18 de juny de 2011 a Hollywood. En un intent de saltar de nou a l'escenari, va caure cap endavant i es va colpejar el pit a la vora, el que va resultar que en tres costelles acabessin trencades (les 3 a baix a l'esquerra)i una desplaçada. Per acabar el concert, sols els faltaven 3 cançons, però ell va acabar el concert. Això va fer que Black Veil Brides no van poder participar en la primera setmana del Vans Warped Tour el 2011.
El 26 d'octubre de 2011,mentre feien la gira pel Regne Unit; Biersack es va trencar el nas a la tarima de la bateria mentre es realitzava un concert a Luxemburg. No obstant això, dos dies més tard, es va realitzar un concert a Londres.

## Discografia
### Black Veil Brides

* 2010: We Stitch These Wounds
* 2011: Set The World On Fire
* 2011: Rebels Ep
* 2013: Wretched And Divine: The Story Of The Wild Ones
# Edgardo Novick

Edgardo Novick Varela (Montevideo, 1957) és un empresari i polític uruguaià.
Va néixer a Montevideo, fill de Rita Varela i d'Héctor Novick, firaire. Va realitzar els seus estudis a l'escola pública Franklin Delano Roosevelt. Va treballar des dels 14 anys com a firaire. Dedicat al negoci de la roba i calçat esportiu, propietari de diverses botigues com ara La Cancha amb cinc locals, Nike Shop amb cinc locals, el restaurant La Mostaza, After Hotel i del Nuevocentro Shopping. És soci i amic de Carlos Lecueder i Juan Salgado. És seguidor de Peñarol. El gener de 2014 és elegit candidat pel Partit de la Concertació a la Intendència de Montevideo (IM). La seva postulació va ser motiu d'una intensa campanya publicitària. El 10 de maig del 2015 a les eleccions municipals a Montevideo Novick va ser el segon candidat més votat. Va contraure matrimoni el 1980 amb l'economista i professora Solveig Rettich Gutiérrez, amb la qual té quatre fills i tres nets. Els seus fills són l'economista Bernardo Novick, l'actriu Lucía Victoria i els jugadors de futbol Marcel i Hernán Novick.

## Referències

* ↑ El País. «Edgardo Novick: de feriante a empresario y ahora por la Intendencia» (en castellà), 25-01-2015. [Consulta: 21 juliol 2015].
* ↑ El Observador. ««Edgardo Novick: Intuición y garra» (en castellà), 25-01-2015. Arxivat de l'original el 25 de gener 2015. [Consulta: 21 juliol 2015].
* ↑ El Observador. «Edgardo Novick será el tercer candidato a la IM por la Concertación» (en castellà), 25-01-2015. Arxivat de l'original el 25 de gener 2015. [Consulta: 21 juliol 2015].
* 1 2 El Observador. ««Los Novick, una familia de fútbol»» (en castellà), 30-11-2012. [Consulta: 21 juliol 2015].
* ↑ El Espectador. «Edgardo Novick será el tercer candidato a la IM» (en castellà), 23-12-2014. [Consulta: 21 juliol 2015].
* ↑ El Observador. «Novick lanza candidatura a Montevideo» (en castellà), 25-01-2015. [Consulta: 21 juliol 2015].
* ↑ El País. «Novick, el fenómeno político que agitó la campaña» (en castellà), 06-04-2015. [Consulta: 21 juliol 2015].
* ↑ El Observador. «Edgardo Novick, el segundo más votado» (en castellà), 10-05-2015. Arxivat de l'original el 14 de maig 2015. [Consulta: 21 juliol 2015].
* ↑ Teledoce. «Edgardo Novick fue el ganador de la Concertación» (en castellà), 10-05-2015. [Consulta: 21 juliol 2015].
* ↑ El Observador. «A Edgardo Novick le cerraron los números» (en castellà), 11-05-2015. Arxivat de l'original el 14 de maig 2015. [Consulta: 21 juliol 2015].
* ↑ Caras. «Con sacrificio y humildad se puede conquistar el mundo”, Edgardo Novick» (en castellà), 2014. Arxivat de l'original el 2 d’abril 2015. [Consulta: 21 juliol 2015].
# Duwamish-suquamish

Els duwamish i suquamish són dues tribus ameríndies que parlen una llengua salish.

## Localització

Els duwamish vivien a la badia d'Elliott, vora el Sound Puget de Seattle (Washington). Els suquamish viuen a la reserva de Port Madison (Washington).

## Demografia

El duwamish el 1962 només tenia 10 parlants. Els suquamish eren 441 el 1887, 150 el 1909, 177 el 1962, i el 1980 eren 1.300, però menys de 20 parlants. Segons el cens dels EUA del 2000, hi havia censats 336 duwamish i 782 suquamish. La reserva Suquamish tenia censats el 1995 (segons la BIA) 806 indis, tot i que a la reserva viuen 1.032 persones.

## Costums

Llurs trets culturals eren similars als de les altres tribus del Nord-oest (nootka, kwakiutl) i de les tribus de Puget Sound (nisqually, puyallup, klallam, quinault). Fabricaven vistoses canoes, pals totèmics i celebraven el potlatch. Fonamentalment vivien de la pesca.

## Història

El primer contacte amb els blancs a la zona de Sound Puget es produí el 1774, amb exploradors espanyols i russos. El 1788 James Cook va visitar la zona. Cap al 1805 els nord-americans Lewis i Clark arribaren a Washington. Cap al 1810 es construí Fort Astoria, a Spokane, i el 1813 el territori fou posat sota la protecció de la NNCo. El 1825 els britànics construïren Fort Vancouver i provocaren la primera epidèmia de verola. El 1850 començaren a confiscar-los terres mercè l'Oregon Donation Act, que arrabassà 15.000 acres als skagit. El cap dels duwamish i suquamish, Seath'tl o Seattle (1786-1866), i el dels lummi Chow-its-hoot, van signar el 1855 els tractats de Point Elliot, Neah Bay i Point-no-Point, pel qual 17.000 indis cediren 64 milions d'acres, confirmats pels de Medicine Creek del 1854 i el de Quinault River el 1856. El 1861 repartiren menjar entre els duwamish, klallam i suquamish, cosa que encoratjaria cowlitz i chehalis a signar tractats. Així, el 1863 es crearen les primers reserves, que el 1876 ja serien 11 a Puget Sound. El 1880 es va estendre entre ells l'Indian Shaker Church, fundada pel squaxin John Slocum. I durant els anys seixanta van donar suport les protestes pels drets de pesca, encapçalats pels nisqually i puyallup. El membre més destacat de la tribu ha estat l'actor Chief Dan George.

## Enllaços externs

* Pàgina Tribu Suquamish (Port Madison Indian Reservation)
* Pàgina de la cultura i història Suquamish Arxivat 2006-02-28 a Wayback Machine.
* Informació sobre els Suquamish Arxivat 2015-04-12 a Wayback Machine.
* Pàgina de la Tribu Duwamish
* Pàgina de la cultura i història Duwamish Arxivat 2006-04-03 a Wayback Machine.
# Montaut (Dordonya)

Mont Aut (en francès Montaut) és un municipi francès situat al departament de la Dordonya i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 146 | 123 | 103 | 107 | 105 | 114 | 108 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2000- | Yves Veyrac | |

## Referències

* ↑ «Toponímia occitana». Arxivat de l'original el 2012-03-15. [Consulta: 28 novembre 2010].
# Oiargues

Oiargues (en francès Aujargues) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# Movistar Open 2009

El Torneig de Viña del Mar 2009, també és conegut com a Open Movistar 2009, és un esdeveniment tennístic inclòs dintre de la sèrie 250. Es juga Viña del Mar, Xile entre el 2 i el 8 de febrer del 2009.

## Quadre masculí

| Vuitens de final | Vuitens de final | Vuitens de final | Vuitens de final | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | F. González | 7 | 7⁹ |
| Q | M. González | 5 | 6$^7$ | 1 | F. González | 6 | 6 | |
| | P. Starace | 3 | 3 | 5 | J. Mónaco | 0 | 2 | |
| 5 | J. Mónaco | 6 | 6 | | | | | | 1 | F. González | 6 | 6 | |
| 3 | A. Montañés | 6² | 4 | | | | | | Q | P. Cuevas | 3 | 2 | |
| Q | P. Cuevas | 7$^7$ | 6 | Q | P. Cuevas | 7 | 7 | | | | | | |
| | D. Gimeno | 4 | 3 | WC | P. Capdeville | 5 | 5 | | | | | | |
| WC | P. Capdeville | 6 | 6 | | | | | | | | | | | 1 | F. González | 6 | 6 |
| 7 | A. Calleri | 6$^3$ | 5 | | | | | | | | | | | 4 | J. Acasuso | 1 | 3 |
| LL | S. Decoud | 7 | 7 | LL | S. Decoud | 4 | 2 | | | | | | |
| | T. Bellucci | 6$^3$ | 3 | 4 | J. Acasuso | 6 | 6 | | | | | | |
| 4 | J. Acasuso | 7$^7$ | 6 | | | | | | 4 | J. Acasuso | 5 | 6 | 6 |
| | M. Vasallo | 4 | 6$^4$ | | | | | | 2 | T. Robredo | 7 | 2 | 4 |
| WC | J. Chela | 6 | 7$^7$ | WC | J. Chela | 6 | 3 | 4 | | | | | |
| | B. Dabul | 3 | 6⁵ | 2 | T. Robredo | 0 | 6 | 6 |
| 2 | T. Robredo | 6 | 7$^7$ | | | | | |
Viña del Mar / Santiago :
1993
1994
1995
1996
1997
1998
2000
2001
2002
2003
2004
2005
2006
2007
2008
2009
2010
2011
2012
2013
2014
2020
2021
2022
2023
2024 :
ATP World Tour 2009
< 2008
2010 > :
ATP World Tour Finals, Londres :
# Dvorany nad Nitrou

Dvorany nad Nitrou és un poble i municipi d'Eslovàquia que es troba a la regió de Nitra, al sud-oest del país. L'any 2011 tenia 754 habitants.

## Història

La primera menció escrita de la vila es remunta al 1285.

## Referències

* ↑ http://en.e-obce.sk/obec/dvoranynadnitrou/dvorany-nad-nitrou.html Arxivat 2009-11-14 a Wayback Machine.
* ↑ «Archived copy». Arxivat de l'original el 2013-10-12. [Consulta: 19 agost 2012].